Зета Воловар

Зета Воловар, латинизирано од ζ Boötis, е двоен ѕвезден систем во соѕвездието Воловар . Ја добиле  Флемстидовата ознака  30 Boötis; а Зета Воловар според Бајеровотот означување . Овој систем е видлив со голо око со комбинирана привидна величина од +3,78.  Поединечните величини се разликуваат малку, со компонента А со светлинска величина од 4,46 и компонента Б со малку помрачна величина 4,55.  Се наоѓа на оддалеченост од приближно 180 светлосни години од Сонцето врз основа на ѕвездената паралакса,  но се приближува со радијална брзина од -9 km/s.

Двојноста на оваа ѕвезда била откриена од англискиот астроном Вилијам Хершел во 1796 година, а нивната промена на позициите била следена од 1823 година наваму.  Тие завршуваат една орбита приближно на секои 124,5 години (45 460 дена) . Орбитата на овој пар има многу висока ексцентричност од 0,9977, со што ѕвездите се во опсег од 0,3 астрономски единици при нивниот најблизок пристап. Следниот нивен близок пристап бил предвиден за текот на август 2023 година.

Во 1976 година, Т.В. Едвардс открил ѕвездена класификација на A2III за двете компоненти, сугерирајќи дека тие можеби се еволуирани од џиновските ѕвезди од типот А. Хелмут А. Абт пријавил класа на A2V во 1981 година, што одговара на ѕвезда од главната низа од типот А.  Абт и Нидија Морел ја ажурирал класификацијата до A1V во 1995 година. Земајќи ја предвид екстремната природа на нивната орбита, малку е веројатно дека некои придружни вонсончеви планети би можеле да имаат стабилни орбити околу која било ѕвезда.

 Галерија 

 Надворешни врски 


 HR 5477 
 Image Zeta Boötis
 CCDM J14411+1344 

 Наводи 

Категорија:Астрономски тела откриени во 1796 година
Категорија:HR-објекти
Категорија:HIP-објекти
Категорија:HD-објекти
Категорија:Флемстидови објекти
Категорија:Тела од Бонскиот преглед
Категорија:Бајерови објекти
Категорија:Воловар (соѕвездие)
Категорија:Двојни ѕвезди
Категорија:Ѕвезди од главната низа од типот A
Категорија:Бели џинови